கேள்வி: எருவை (புல்) - நாணல் என்பது என்ன?
பதில்: நாணல் ஆற்றங்கரைகளில் செழித்து வளரும். கிளை இல்லாமல் செங்குத்தாக நேராக வளரும். மூங்கில் போலக் கணுக்கள் கொண்டது. இரண்டு-விரல் அளவு கூடப் பருக்கும். இதனை மூங்கில் போல் வளைக்க முடியாது. மூங்கில் அளவுக்குக் கெட்டித்தன்மை இல்லாதது. மிகவும் இலேசானது. எருவைப் பூ கரும்புப் பூப் போலவே இருக்கும்.
கேள்வி: எருவை (புல்) - கோரை பற்றி விளக்கவும்.
பதில்: கோரை என்பது வேறு தாவரம். அது கணு இல்லாமல் நெல்லம்பயிர் போல வளரும். கோரை பாய் நெய்யப் பயன்படும்.
கேள்வி: எருவை (புல்) - சங்கப்பாடல்களில் எருவை குறித்து விரிவாக சொல்லுங்கள்.
பதில்: :குறிஞ்சிநிலப் பெண்கள் குவித்துவிளையாடியதாகக் குறிஞ்சிப்பாட்டு கூறும் 99 மலர்களில் எருவை-மலரும் ஒன்று.குறிஞ்சிப்பாட்டு 65 :எருவைக் கோலையும் வேரல் என்னும் சிறுமூங்கில்-கோலையும் ஊன்றுகோலாகப் பயன்படுத்துவர்.மலைபடுகடாம் 224 :மலைநாட்டு ஊர்களில் இது ஊரைச்சுற்றி வளர்ந்திருக்கும்.எருவை நீடிய பெருவரைச் சிறுகுடி - நற்றிணை 156 :ஒற்றையடிப் பாதையின் இரு மருங்கிலும் இது காணப்படும்.எருவை நறும்பூ நீடிய பெருவரைச் சிறுநெறி - நற்றிணை 261 :திருப்பரங்குன்றத்தில் இப்பூவின் மணம் கமழ்ந்தது.திருப்பரங் குன்றத்தில் எருவை நறுந்தோடு பூக்கும் - பரிபாடல் 19-77 :மூங்கிலும் எருவையும் மலைத்தாவரம்.வேய் பயின்று எருவை நீடிய பெருவரை அகம் - நற்றிணை 294 :எருமை எருவைப் புல்லை விரும்பி உண்ணும். (இக்காலத்திலும் எருமைகள் வைக்கோலை விடச் சோளத்தட்டைகளையே விரும்பி உண்கின்றன.) அருவி தந்த நாட்குரல் எருவை, கயம் நாடு எருமை கவளம் மாந்தும் - குறுந்தொகை 170 :பன்றிகள் தம் தம் மூக்கால் கிண்டிய புழுதியில் இவை செழித்து வளர்ந்தன.கேழல் உழுதெனக் கிளர்ந்த எருவை, விளைந்த செருவில் தோன்றும் - ஐங்குறுநூறு 269 :எருவைப் பூக்கள் காயாமல் பூத்திருக்கும்போது வானவில் போலப் பல வண்ணங்களுடன் திகழும்.எருவை கோப்ப எழில் அணி திருவில் வானில் அணிந்த வரி ஊதும் பன்மலரால் கூனி வளைந்த சுனை - பரிபாடல் 18-48